Diari Oficial de la Generalitat Valenciana


Sumari del DOGV 3666, del 14-01-2000 (1999/10880)

RESOLUCIÓ de 26 de novembre de 1999 de la Direcció General de Funció Pública per la qual s’executa la sentència número 2.026/1999 de la Sala Social del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3666

Data del DOGV
:   14-01-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/10730


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 26 de novembre de 1999 de la Direcció General de Funció Pública per la qual s'executa la sentència número 2.026/1999 de la Sala Social del Tribunal Superior de Justícia de la Comunitat Valenciana. [1999/M10879]
  
La Sala Social del Tribunal Superior de Justícia de la Comunitat Valenciana, en el recurs de súplica número 3.265/1996, interposat contra la sentència de data 7 de juny de 1996, dictada pel Jutjat Social número 78 de València, en les actuacions 874/1995, seguides per reconeixement de dret, a instància de la senyora Vicenta Andrés Moreno, contra la Generalitat Valenciana, va dictar sentència número 2.026/1999, en data de 10 de juny de 1999, la part dispositiva de la qual és com segueix:
  
«Resolució: que hem de desestimar i desestimem el recurs de súplica interposat en nom de la Generalitat Valenciana contra la sentència dictada pel Jutjat Social número 12 de València, de data 7 de juny de 1996, en virtut de demanda formulada a instància de la senyora Vicenta Andrés Moreno, i per tant, hem de confirmar i confirmem la sentència recorreguda.»
  
La sentència del Jutjat Social disposa:
  
«Resolució: que estimant la demanda formulada per la senyora Vicenta Andrés Moreno contra la Generalitat Valenciana, declare el dret de l'actora a ser considerada laboral fixa des de l'inici de la seua relació laboral, i condemne la demandada a estar i passar per aquesta declaració.»
  
Vist que en la citada sentència i com fet provat es declara que «l'autora va iniciar la seua relació laboral amb la demandada en data 7 de maig de 1992 ...»
  
Vist que la senyora Mª Vicenta Andrés Moreno va adquirir la condició de personal laboral fix de la Generalitat Valenciana en data 01.10.1997, després de la superació de les proves selectives d'accés del grup E, personal de neteja, corresponents a la convocatòria 19/1994.
  
En virtut d'allò que s'ha disposat en l'article 118 de la Constitució Espanyola, que estableix l'obligatorietat de complir les sentències i altres resolucions fermes dictades per jutges i tribunals, així com d'allò que s'ha establit en l'article 17.2 de la Llei Orgànica del Poder Judicial, i en ús de les competències que legalment tinc conferides, resolc:
  
Reconéixer, amb efectes de 7 de maig de 1992, el caràcter fix de la relació laboral que uneix la senyora Mª Vicenta Andrés Moreno, personal de neteja, NRP 19362631I1, amb l'administració de la Generalitat Valenciana.